Foto: RIA Novosti Rossiyalik bokschi Aleksandr Povetkindan kanadalik Bermeyn Stivernga qarshi jang oldidan olingan doping-tahlilida ijobiy natija chiqqan. Bu uchrashuv Butunjahon boks kengashi (WBC) yo‘nalishi bo‘yicha jahon chempionlik kamari uchun o‘tkazilishi lozim edi. Bu haqda WBC prezidenti Maurisio Sulaymon o‘zining Twitter’dagi sahifasida ma’lum qilgan. «WBC Aleksandr Povetkinda doping uchun ko‘ngilli ravishda testdan o‘tkazish Assotsiatsiyasi (VADA) tomonidan taqiqlangan ostarin moddasi topilgani haqida xabardor etildi», - deya aytib o‘tdi Sulaymon. Uning ta’kidlashicha, tashkilot tez orada bu haqda o‘z qarorini chiqaradi. Rossiyalik va kanadalik charm qo‘lqop ustalari o‘rtasidagi bahs Yekaterinburgda bugun, 17 dekabr kuni o‘tkazilishi lozim edi. Biroq ushbu jang doping topilgani sababli bekor qilindi.